Els Dracs de la Bisbal prometen la mateixa espectacularitat per a un Correfoc que enguany haurà de modificarà el seu recorregut, Notícies, Ajuntament de la Bisbal d'Empordà
El Correfoc de la Bisbal d’Empordà, organitzat per Els Dracs, és un dels que gaudeix de més renom del país. Enguany haurà de modificar el seu recorregut a causa de les obres d’ordenació del carrer Ample, Antic i Valls d’en Colomer. «Com la Promenade du Dragon, el Correfoc haurà de modificar el recorregut, però això no vol dir que hi hagi menys foc, ni menys ganes de fer-lo», explica Ivan Cruz, membre de l’entitat bisbalenca. «El 16 d’agost és el gran dia dels Dracs i un any més tenim moltes ganes de fer el Correfoc», conclou. A més, com ja va succeir l’any passat, el Correfoc tampoc podrà fer l’espectacle piromusical de cloenda des del Castell Palau, a causa mesures preventives establertes pel consistori, prèviament a la restauració de les façanes del castell palau de la Bisbal. Cal tenir present que al web municipal s’hi poden trobar les recomanacions per a tots els actes de Foc de la Festa Major d’enguany: per al públic, per als participants i per als veïns i comerciants.
El Correfoc Xiqui dels Dracs celebra el seu 25è aniversari
Durant la Festa Major, a més de tenir una barraca, col·laborar en la Cercavila i el Seguici de Festa Major, organitzar la Tronada, el Correfoc i la Promenade du Dragon, Els Dracs també organitzen dues propostes enfocades a la mainada. El Ball de Dracs Mini (disabte 17 a les 18.35 h) serveix perquè els més menuts i menudes de la colla, amb la companyia del Dragolí, facin repicar els tambors fent gala d’allò que han començat a aprendre per tal de seguir escampant música i tradició.
Tres quartes parts del mateix passa amb el Correfoc Xiqui , que enguany celebra el seu 25è aniversari. Serà el diumenge 18 a les 22 h: un any més Els Dracs acomiadaran la Festa Major amb la darrera espurna per als més menuts i menudes. «És molt important que els més petits vagin aprenent la tècnica de Els Dracs, perquè això garanteix el relleu», explica Ivan Cruz, membre del col·lectiu.